**«Ко́ла груката́ла»** (трансліт.: *Koła hrukatała*) — пяты студыйны альбом беларускага фолк-мадэрн гурта Палац, выдадзены ў кастрычніку 2012 года. Альбом стаў першым рэлізам гурта за дзесяць год і атрымаў добрыя водгукі крытыкаў.

Пра альбом
----------

Большасць спеваў з альбома належаць аўтарству лідара гурта Алегу Хаменка, аднак усе яны звязаны з беларускімі легендамі і паданнямі. Кожная кампазіцыя прысвечана канкрэтнаму святу або падзеі. Так, песня «Кола грукатала» звязана са святам Сёмухай (Троіцай), «Прыляцела ластаўка» — са святам Пятра і Паўла. Кампазіцыя «Праваджала маці сына» была створана на аснове ўзгадвання аб спеве, які спявалі удзельнікі паўстання 1863—1864 гадоў.

Афіцыйная прэм’ера трэка «Ластаўка» адбылася вясной 2006 года. Кампазіцыя «Кола грукатала», адзін з найбольш вядомых хітоў гурта, была прадстаўлена ў канцы 2007 года ў межах адборачнага тура на конкурс «Еўрабачанне».

Песні «Страла» і «Русалкі» — беларускія народныя спевы, упершыню запісаныя гуртом у 1995 годзе для альбома «Палац»; на дыску яны прысутнічаюць у якасці дадатка ў новых аранжыроўках. Інструментальная частка альбома ўяўляе сабой саўндтрэкі для праекта «Салдат-доктар», прэзентаванага ў тым жа годзе.

На песню «Кола грукатала» зняты відэакліп.

Рэцэнзіі
--------

Альбом быў добра сустрэты крытыкамі: на сайце Experty.by, прысвечанаму беларускай музыцы, ён атрымаў сярэднюю адзнаку 9,00 з 10. Дзмітрый Безкаравайны адзначыў, што сутнасць цяперашняга «Палаца» — у глыбіні, якую могуць даць толькі жывыя класікі. На думку Сяргея Будкіна, у дыск увайшлі спевы, якія ўжо можна запісваць у класіку айчыннай фолк-музыкі. Таксама ён вылучыў песню «Стаіць вярба», якая зноў набрала соку ды ажыла. Эксперт Алег Клімаў напісаў, што альбом не надта выбітны, але «прахадных» кампазіцый у ім няма. Станоўчы водгук ад Дзмітрыя Падбярэзскага атрымаў спеў «Шэрая поўсць», па яго словах надзвычай ударны нумар з выразна падкрэсленай рокавай асновай, аднак неадназначную рэакцыю выклікаў трэк «Спейце, хлопцы», у якой цытата з песні «Радзіма мая дарагая» кампазітара Уладзіміра Алоўнікава ў гітарным сола падалася яму залішне просталінейнай.

Узнагароды і ўплыў
------------------

Альбом выйграў узнагароду ў намінацыі «Лепшы фолк-альбом» за 2012 год па версіі сайта Experty.by. а таксама заняў пятае месца сярод лепшых беларускіх альбомаў, выдадзеных з 2008 па 2012 гады.

Спеў «Кола грукатала» заняў шэсцьдзясят другое месца ў рэйтынгу «100 найвялікшых беларускіх песень» па версіі інтэрнэт-сайту «Тузін Гітоў», складзеным у 2015 годзе.

Трэкліст
--------

| № | Назва | Словы | Музыка | Працягласць |
| --- | --- | --- | --- | --- |
| 1. | «Кола грукатала»  | Алег Хаменка паводле традыцыйных спеваў свята "Сёмуха" | Алег Хаменка | 3:34 |
| 2. | «Хай месяц лунае»  | Алег Хаменка паводле народнай прыказкі | Алег Хаменка | 4:38 |
| 3. | «Шэрая поўсць»  | Алег Хаменка | Алег Хаменка | 3:21 |
| 4. | «Стаіць вярба»  | народныя | народная, апрацоўка Алега Хаменкі і гурта "Палац" | 3:45 |
| 5. | «Прыляцела ластаўка»  | народныя | Алег Хаменка паводле традыцыйных спеваў свята Пятра і Паўла | 4:42 |
| 6. | «Птушка»  | Анатоль Сыс | Алег Хаменка | 4:48 |
| 7. | «Маці»  | Алег Хаменка | Алег Хаменка | 3:59 |
| 8. | «Спейце, хлопцы»  | Алег Хаменка | Алег Хаменка | 4:15 |

**Дадатак 1:**

| № | Назва | Словы | Музыка | Працягласць |
| --- | --- | --- | --- | --- |
| 9. | «Страла»  | народныя | народныя, апрацоўка гурта "Палац" | 4:22 |
| 10. | «Русалкі»  | народныя | народныя, апрацоўка гурта "Палац" | 3:51 |

**Дадатак 2:**

| № | Назва | Музыка | Працягласць |
| --- | --- | --- | --- |
| 11. | «Вясельны маршык»  | Дзмітрый Карабач, аранжыроўка гурта "Палац" | 1:53 |
| 12. | «Фаніпальскі вальс»  | Дзмітрый Карабач, аранжыроўка гурта "Палац" | 2:27 |
| 13. | «Марш Белякова»  | Юрый Белякоў, аранжыроўка гурта "Палац" | 2:14 |
| 14. | «Грукоча кола млына»  | гурт "Палац" | 3:36 |

Удзельнікі запісу
-----------------

Музыка — Алег Хаменка (1,2,3,5,6,8), народная ў апрацоўцы Алега Хаменкі (4), народная ў апрацоўцы гурта «Палац» (9,10), Дзмітрый Карабач (11,12), Юрый Белякоў (13)

Словы — Алег Хаменка паводле народных спеваў і прыказак (1,2,3), Алег Хаменка (3,7,8), народныя (4,9,10), Анатоль Сыс (6)

* Алег Хаменка — вакал, акустычная гітара
* Дзмітрый Карабач — вакал, колавая ліра, акардэон
* Юрый Белякоў — вакал, труба, жалейка, перкусія
* Андрэй Рэй Хвісевіч — вакал, сінтэзатары, перкусія
* Сяргей Трухановіч — гітара
* Дзмітрый Жыгараў — бас-гітара
* Андрэй Цераховіч — ударныя інструменты
* Усевалад Гроднікаў — гукатэхніка.

Зноскі
------

1. 1 2 3  /Палац «Кола грукатала» (+аўдыё)
2. ↑  /Группа «Палац» в год своего 20-летия выпустила два новых диска Архівавана 4 сакавіка 2016.
3. ↑  Відэакліп на песню «Кола грукатала» гурта «Палац»
4. ↑  Лучшие альбомы 2012 (+аудио)
5. ↑  Троіца «Зімачка» — лучший альбом за 5 лет (+аудио)
6. ↑  100 найвялікшых беларускіх песень па вэрсіі Tuzin.fm (фота/аўдыё/відэа) Архівавана 6 лютага 2019.

Спасылкі
--------

* Альбом «Кола грукатала» на афіцыйным сайце гурта «Палац»
* Рэцэнзіі на альбом на сайце Experty.by